Rikunarita-ORG/Wikinium huggingface dataset:
# তামিল ভাষা

| Tamil |
| --- |
| தமிழ் তামিল |
|  |
| উচ্চাৰণ | সাঁচ:IPA-ta; pronunciation |
| থলুৱা অঞ্চল | ভাৰত শ্ৰীলংকা |
| জাতীয়তা | তামিল মানুহ |
| স্থানীয় ভাষিক | ৭৫.২ মিলিয়ন (2011–2015) ৫.৯৬ মিলিয়ন |
| ভাষা পৰিয়াল | দ্ৰাবিড়* দক্ষিণা দ্ৰাবিড়
	+ তামিল—কান্নাডা
		- তামিল—কডাগু
			* তামিল—মালায়ালম
				+ তামিল
					- **Tamil**
 |
| পূৰ্বসূৰী | পুৰণি তামিল
* মধ্য তামিল
 |
| লিখন প্ৰণালী | Tamil (Brahmic) Tamil-Brahmi (historical) Grantha (historical) Vatteluttu (historical) Pallava (historical) Kolezhuthu (historical) Arwi (Abjad) Tamil Braille (Bharati) Latin script (informal) |
| সংকেতিক ৰূপ | Signed Tamil |
| আধিকাৰিক স্থিতি |
| আধিকাৰিক ভাষা |  শ্ৰীলংকা  ছিংগাপুৰ  ভাৰত:
* তামিলনাডু
* পণ্ডিচেৰী

---

[[File:|22x20px|border |alt=|link=]] এচিয়েন |
| স্বীকৃতিপ্ৰাপ্ত গৌণ ভাষা |  মালয়েছিয়া  মৰিছাছ  দক্ষিণ আফ্ৰিকা |
| ভাষা সংকেত |
| ISO 639-1 | `ta` |
| ISO 639-2 | `tam` |
| ISO 639-3 | Either: tam – Modern Tamil oty – Old Tamil |
| ভাষাতাত্বিক | oty Old Tamil |
| গ্লোটোলগ | `tami1289`  Modern Tamil `oldt1248`  Old Tamil |
| লিংগোৱাস্ফেয়াৰ | `49-EBE-a` |
|  |
|

**তামিল ভাষা** (தமிழ்) ভাষাত ভাৰতৰ ছয় কোটিৰো বেছি মানুহে কথা পাতে। এই ভাষাটো দক্ষিণ ভাৰতৰ তামিলনাডু ৰাজ্যৰ চৰকাৰী ভাষা আৰু উত্তৰ আৰু উত্তৰ-পূৱ শ্ৰীলঙ্কাৰ প্ৰধান ভাষা। ইয়াৰ উপৰিও চিঙ্গাপুৰ, মালয়েচিয়া, মৰিচাছ আৰু দক্ষিণ আফ্ৰিকাত বহুতো তামিলভাষী মানুহ আছে। সমগ্ৰ বিশ্বত প্ৰায় চাৰে সাত কোটি লোকে তামিল ভাষাত কথা পাতে।

## বৰ্ণ

তামিল বৰ্ণমালা আন ভাৰতীয় বৰ্ণমালাতকৈ পৃথক। প্ৰতিটো বৰ্গৰ বাবে মাত্ৰ এটাকৈ বৰ্ণ আছে। যেনে - ক বৰ্গৰ আখৰ ক, খ, গ, ঘ, ঙ লিখিবলৈ க ব্যৱহাৰ কৰা হয়।

| অসমীয়া | তামিল |
| --- | --- |
| ক বৰ্গ | க |
| চ বৰ্গ | ச |
| ট বৰ্গ | ட |
| ত বৰ্গ | த |
| প বৰ্গ | ப |

ள-ळ, ழ-ऴ, ற-ऱ, ன-ऩ - এইবিলাক বৰ্ণ বুজাব পৰা সমাৰ্থক অসমীয়া বৰ্ণ নাই।

সাধাৰণ সংখ্যাৰ বাহিৰেও তামিল ভাষাত ১০, ১০০ আৰু ১০০০ৰ বাবে চিহ্ন আছে। দিন, মাহ, বছৰ, ডেবিট, ক্ৰেডিট, টকা আৰু সংখ্যাৰ বাবেও চিহ্ন উপস্থিত থাকে। তামিলত কেইবাটাও ঐতিহাসিক ভগ্নাংশ চিহ্নৰ মাধ্যমেৰে ব্যৱহাৰ কৰা হয়।

## সংখ্যা

| ০ | ১ | ২ | ৩ | ৪ | ৫ | ৬ | ৭ | ৮ | ৯ | ১০ | ১০০ | ১০০০ |
| --- | --- | --- | --- | --- | --- | --- | --- | --- | --- | --- | --- | --- |
| ௦ | ௧ | ௨ | ௩ | ௪ | ௫ | ௬ | ௭ | ௮ | ௯ | ௰ | ௱ | ௲ |

অন্ৰু = এক
ইৰণ্ডু = দুই
মুন্ৰু = তিনি
নান্গু = চাৰি
ঐন্দু = পাঁচ
আৰু = ছয়
এলু = সাত
ঔট্টু = আঠ
ঔন্পদু = ন
পত্তু = দহ
## বাহ্যিক সংযোগ

* Tamil language at *Encyclopædia Britannica*
* Tamil language and literature
* ৱিকিঅভিধানত *Tamil language*-ৰ সংজ্ঞা আৰু অৰ্থ

## তথ্যসূত্ৰ
# মাল্গাডি শুভ

| মাল্গাডি শুভ (মালগুডি শুভ) |
| --- |
| জন্ম নাম | শুভাশিনী |
| জন্ম | ১৭ অক্টোবৰ, ১৯৬৫ (৬০ বছৰ) |
| সংগীতৰ ধৰণ | প্লেবেক গায়িকা, পপ গায়িকা |
| পেচা | গায়িকা |
| বাদ্যযন্ত্ৰ | কণ্ঠশিল্পী |
|  |
|  |
|  |

**মাল্গাডি শুভ** (জন্ম ১৭ অক্টোবৰ ১৯৬৫; **মালগুডি শুভ** নামেৰেও পৰিচিত) এগৰাকী ভাৰতীয় প্লেবেক গায়িকা। তেওঁ কন্নড়, তামিল, তেলুগু, মালায়ালম আৰু হিন্দী ভাষাত গীত ৰেকৰ্ড কৰিছে। দুটা দশক ধৰি চলি অহা তেওঁৰ সংগীত যাত্ৰাত, তেওঁ ৩০০০তকৈ অধিক গীত গাইছে। সংগীতৰ উপৰিও তেওঁ *আচ্চাম মেডাম নানাম পাইৰপ্পু* নামৰ তামিল চলচ্চিত্ৰত অভিনয়ো কৰিছিল।

তেওঁ তেওঁৰ সংগীত যাত্ৰা বিজ্ঞাপন জিংগেলৰ কণ্ঠদানৰ জৰিয়তে আৰম্ভ কৰিছিল, যিবোৰ এ. আৰ. ৰহমান আৰু বিজি ম্যানুৱেলৰ দৰে সুৰকাৰসকলে ৰচনা কৰিছিল। তেওঁ প্ৰথমবাৰৰ বাবে *নাডোডি থেণ্ড্ৰাল* চলচ্চিত্ৰত প্লেবেক গায়িকা হিচাপে আত্মপ্ৰকাশ কৰিছিল, য’ত ইলাইয়াৰাজাই সংগীত পৰিচালনা কৰিছিল। বিশিষ্ট ভাৰতীয় সংগীত পৰিচালক এ. আৰ. ৰহমানৰ প্ৰথম এলবাম *Set Me Free* (*Shubhaa Set Me Free*)-ৰ সকলো গীত শুভই গাইছিল। ১৯৮৯ চনত মুক্তি লাভ কৰা এলবামটো তেতিয়ালৈ বিশেষ সফলতা লাভ নকৰিলেও, ১৯৯৬ চনত Magnasound লেবেলে পুনৰ মুক্তি দিয়া পিছত ভাল বিক্ৰী হৈছিল। তেওঁ ১৯৯৮ চনৰ মণি ৰত্নম পৰিচালিত *উয়িৰে* চলচ্চিত্ৰত এ. আৰ. ৰহমানে সুৰ দিয়া "থাইয়া থাইয়া" গীতটো গাইছিল।

তেওঁৰ প্ৰথম সফল তেলুগু সংগীত এলবাম *চিকপাক চিকভুম*, যিটো চেন্নাইত মুক্তি লাভ কৰিছিল আৰু ১০ লাখ কপি বিক্ৰী হৈছিল। এই এলবামৰ সংগীত ৰাজ-কোটি জোড়ীয়ে ৰচনা কৰিছিল, য’ত এ. আৰ. ৰহমানে সহায় কৰিছিল।

তেওঁ মালায়ালম ভাষাৰ সংগীত প্ৰতিযোগিতা *আইডিয়া ষ্টাৰ ছিংগাৰ*ত ন্যায়াধীশ (জাজ) হিচাপে উপস্থিত হৈছিল। লগতে, তেওঁ *ষ্টাৰ ছিংগাৰ ২* (কন্নড়)-ৰ ন্যায়াধীশ আছিল, যিটো *এছিয়ানেট সুৱৰ্ণ*ত সোমবাৰৰ পৰা শুক্ৰবাৰলৈ সন্ধিয়া ৭-৮ বজাত সম্প্ৰচাৰিত হৈছিল। তদুপৰি, তেওঁ তামিল সংগীত প্ৰতিযোগিতা *ছুপাৰ ছিংগাৰ*ত ন্যায়াধীশ হিচাপে অংশ লৈছিল, যিটো *ষ্টাৰ বিজয়*ত সম্প্ৰচাৰিত হৈছিল।

দক্ষিণ ভাৰতীয় অভিনেত্ৰী প্ৰিয়মনি তেওঁৰ ভাতিজী, আৰু হিন্দী অভিনেত্ৰী বিদ্যা বালান তেওঁৰ আত্মীয়।

## তথ্যসূত্ৰ
# মহালক্ষ্মী আয়াৰ

| মহালক্ষ্মী আয়াৰ |
| --- |
|  |
| পৃষ্ঠভূমি |
| জন্ম | কোঝিকোড, কেৰালা, ভাৰত |
| সংগীতৰ ধৰণ | নেপথ্য সংগীত, ভাৰতীয় শাস্ত্ৰীয় সংগীত, ফ'ক, ইণ্ডিপপ |
| পেচা | গায়িকা, নেপথ্য গায়িকা |
| বাদ্যযন্ত্ৰ | কণ্ঠশিল্পী |
| সক্ৰিয়তাৰ বছৰ | ১৯৯৮-বৰ্তমান |
|  |
|  |
|  |

**মহালক্ষ্মী আয়াৰ** (ইংৰাজী: Mahalakshmi, তামিল: மகாலட்சுமி ஐயர்) এগৰাকী ভাৰতীয় গায়িকা। তেওঁ হিন্দী, তামিল, তেলেগু, মাৰাঠী, বঙালী, গুজৰাটী, কন্নড় আৰু অসমীয়া আদি ভাৰতৰ বিভিন্ন ভাষাৰ গানত কণ্ঠদান কৰিছে।

## ব্যক্তিগত জীৱন

মহালক্ষ্মীয়ে এক সংগীতৰ পৰিয়ালত জন্মগ্ৰহণ কৰে। তেওঁৰ মাক কৰ্ণাটকী শাস্ত্ৰীয় সংগীতৰ গায়িকা। তিনিগৰাকী বাই-ভনী কল্পনা, পদ্মিনী আৰু শোভাৰ সৈতে একেলগে তেওঁ হিন্দুস্তানী সংগীতৰ শিক্ষা লয়। তেওঁ মুম্বাইত ডাঙৰ-দীঘল হয় আৰু মুম্বাইৰ *আৰ এ প'দ্দাৰ কলেজ অৱ ইক'ন'মিক্স*ৰ পৰা স্নাতক ডিগ্ৰী লাভ কৰে।

## কেৰিয়াৰ

১৯৯৬ চনত জুবিন গাৰ্গৰ সংগীত পৰিচালনাত অসমীয়া বোলছবি *ৰঙ*ত *ৰঙ তুমি হোৱানে* গীতটিত কণ্ঠদান কৰে। সংগীত ১৯৯৭ চনত শংকৰ-এহছান-লয়ে সংগীত পৰিচালনা কৰা প্ৰথম খন বোলছবি *দছ*ৰ *হিন্দুস্তানী* শীৰ্ষক গীতটিত কণ্ঠ দি মহালক্ষ্মীয়ে বলিউডৰ কেৰিয়াৰৰ আৰম্ভণি কৰে। বোলছবিখন মুক্তি নহ'ল আৰু গীতৰ এলবামটো ১৯৯৯ চনত মুক্তিলাভ কৰে। পাছলৈ তেওঁ শংকৰ-এহছান-লয়ৰ পৰিচালনাৰ বহুকেইটি গীতত কণ্ঠদান কৰে। তাৰ পাছতেই তেওঁ মণি ৰত্নমৰ পৰিচালনাৰ আৰু এ আৰ ৰহমানৰ সংগীত পৰিচালনাৰ *দিল চে* বোলছবিৰ *এ আজনবী* শীৰ্ষক গীতটিত উদিত নাৰায়ণৰ সৈতে কণ্ঠদান কৰে। (১৯৯৮)

তাৰ পাছৰেপৰা তেওঁ বহুকেইখন চলচ্চিত্ৰ, ধাৰাবাহিক, শ্ৰব্য এলবাম আৰু বিজ্ঞাপনৰ গীতত কণ্ঠদান কৰে। *মিছন কাশ্মীৰ*, *য়াদেঁ*, *চাথিয়া* ইত্যাদি বোলছবিৰ জনপ্ৰিয় সংগীতৰ এলবামত তেওঁ কণ্ঠ দিয়ে। এ আৰ ৰহমান, শংকৰ-এহছান-লয়, অনু মালিক, যতীন-ললিত আদি খ্যাতনামা সংগীত পৰিচালকৰ লগত তেওঁ কাম কৰাৰ সুযোগ পায়।

সুৰ - দ্য মেলডী অৱ লাইফ (২০০২) বোলছবিৰ *কভী শ্বাম ঢলে*, ৰিস্তে' (২০০২) বোলছবিৰ *হৰ তৰফ*, বাণ্টী ঔৰ বাবলি (২০০৫) বোলছবিৰ *চুপ চুপ কে*, ডন - দ্য চেজ বিগিন্‌ছ এগেইন (২০০৬) বোলছবিৰ *আজ কি ৰাত*, ঝুম বৰাবৰ ঝুম বোলছবিৰ *ব'ল না হল্কে হল্কে* ইত্যাদি জনপ্ৰিয় গীত গাই তেওঁ খ্যাতি লাভ কৰে।

*শ্লামডগ মিলিয়নেয়াৰ* (২০০৮) বোলছবিত এ আৰ ৰহমানে সংগীত পৰিচালনা কৰা একাডেমী বঁটাপ্ৰাপ্ত গীত *জয় হো*তো তেওঁ সুখৱিন্দৰ সিঙৰ সহশিল্পী হিচাপে কণ্ঠদান কৰে।

ইয়াৰ উপৰিও তেওঁ বহুকেইটা ৰিমিক্স এলবাম যেনে *আজা পিয়া তোহে প্যাৰ*, *বাহো মে' চলি আও* আদিত গান গায় য'ত তেওঁ লতা মংগেশকাৰৰ বহু পুৰণি গীতৰ ৰিমিক্সত কণ্ঠদান কৰে। দূৰদৰ্শনৰ বহু বিজ্ঞাপনতো মহালক্ষ্মীয়ে কণ্ঠদান কৰে।

## অসমীয়া গীত

মহালক্ষ্মীয়ে বহুকেইটা জনপ্ৰিয় অসমীয়া গীতত কণ্ঠদান কৰে। জুবিন গাৰ্গৰ সংগীত পৰিচালনাৰ ৰং, জুবিনৰ গান, , দাগ, নায়ক, কন্যাদান, ৰ’দ্‌, গানে কি আনে (বোলছবি) ভাইমন দা (চলচ্চিত্ৰ) ইত্যাদি বহুকেইখন এলবাম আৰু চলচ্চিত্ৰত তেওঁ গীত গাইছে।

## তথ্যসূত্ৰ

## বাহ্যিক সংযোগ

* মহালক্ষ্মী আয়াৰ সম্পৰ্কে ইণ্টাৰনেট মুভি ডাটাবেছত থকা তথ্য।
* ৰেডিফ ডট কমত এক সাক্ষাৎকাৰ
* OpenBeast সাক্ষাৎকাৰ
* indiaFM.comৰ সৈতে সাক্ষাৎকাৰ
# ৰ'টেন ট'মেটোছ

ৰ'টেন ট'মেটোছ
 Rotten Tomatoes|  |
|  স্ক্ৰীণশ্বট  ২০২১ চনৰ ১ এপ্ৰিলত ৰ'টেন ট'মেটোছৰ মুখ্য পৃষ্ঠা |
| ছাইটৰ প্ৰকাৰ | চলচ্চিত্ৰ আৰু টেলিভিছন পৰ্যালোচনা সংগ্ৰাহক আৰু ব্যৱহাৰকাৰী সম্প্ৰদায় |
| উৎপত্তিৰ দেশ | আমেৰিকা যুক্তৰাষ্ট্ৰ |
| মালিক | * + ৱাৰ্ণাৰ ব্ৰ'ছ ডিস্ক'ভাৰী (২৫%)
	+ ক'মকাষ্ট (৭৫%)
 |
| প্ৰতিষ্ঠাপক | ছেনহ ডুং |
| মুখ্য ব্যক্তি | ছেনহ ডুং পেট্ৰিক ৱাই. লি ষ্টিফেন ৱাং |
| মূল কোম্পানি | ফেনডেংগো মেডিয়া |
| ৱেবছাইট | rottentomatoes.com |
| বাণিজ্যিক | হয় |
| পঞ্জীয়ন | বৈকল্পিক |
| আৰম্ভণি | ১২ আগষ্ট ১৯৯৮ (1998-08-12) |
|  |

**ৰ'টেন ট'মেটোছ** (ইংৰাজী: Rotten Tomatoes) হৈছে চলচ্চিত্ৰ আৰু টেলিভিছনৰ ক্ষেত্ৰত আমেৰিকান পৰ্যালোচনা-সংগ্ৰাহক ৱেবছাইট। ১৯৯৮ চনৰ আগষ্ট মাহত বাৰ্কলেৰ কেলিফৰ্ণিয়া বিশ্ববিদ্যালয়ৰ তিনিজন স্নাতক ছাত্ৰ: চেন ডুয়ং, পেট্ৰিক ৱাই লি আৰু ষ্টিফেন ৱাঙে এই কোম্পানীটো আৰম্ভ কৰে। যদিও "Rotten Tomatoes" নামটো দৰ্শকে মঞ্চত দেখিবলৈ পোৱা দুৰ্বল অভিনয়ৰ অসন্মতি প্ৰকাশ কৰি পচা বিলাহী পেলোৱাৰ প্ৰথাৰ সৈতে জড়িত, এই নামটোৰ প্ৰত্যক্ষ প্ৰেৰণা ডুয়ং, লি আৰু ৱাঙৰ ১৯৯২ চনৰ কানাডাৰ ছবি লিঅ'লোৰ সমতুল্য দৃশ্যৰ পৰাই পোৱা গৈছিল।

## তথ্যসূত্ৰ
# তামিলনাডু

|  |
| --- |
| **তামিল নাডুதமிழ்நாடு** |
| —  **ৰাজ্য**  — |
|

|  |
| --- |
|
**Seal** |

 |
|

**চেন্নাই**
তামিল নাডুৰ অৱস্থান |
| **স্থানাঙ্ক** | ﻿ / ﻿ |
| **দেশ** |  ভাৰত |
| **ৰাজ্য** | তামিল নাডু |
| **জিলাৰ সংখ্যা** | ৩২ |
| **Established** | ১ নৱেম্বৰ, ১৯৫৬† |
| **ৰাজধানী** | চেন্নাই |
| **মহানগৰ** | চেন্নাই |
| **ৰাজ্যপাল** |  |
| **মুখ্যমন্ত্ৰী** |  |
| **বিধানসভা** (আসন) | এককক্ষীয় (২৩৪) |
| **জনসংখ্যা**
• ঘনত্ব | 6,63,96,000 (৭ম)
• 511 /কিমি২ (১,৩২৩ /বৰ্গ মাইল) |
| চৰকাৰী ভাষা | তামিল |
| **সময় অঞ্চল** | ভা.মা.স. (গ্ৰী.মা.স.+০৫:৩০) |
| **মাটিকালি** | >130058 km2 (50216 sq mi) |
| **ISO 3166-2** | IN-TN |
| **পাদটিকা † Established in 1773; Madras State was formed in 1956 and renamed as Tamil Nadu on 14 January 1969
 |
| **ৱেবছাইট** | tn.gov.in |

**তামিলনাডু** (তামিলে: தமிழ்நாடு *তাম্যিল্ড়্‌ নাড়্যি* আ-ধ্ব-ব: [t̪ɐmɨɻ n̪aːɽɯ]) ভাৰতীয় প্ৰজাতন্ত্ৰৰ ২৮খন ৰাজ্যৰ অন্যতম। এই ৰাজ্যৰ ৰাজধানী চেন্নাই (পূৰ্বতে **মাদ্ৰাজ**)। তামিলনাডু ভাৰতীয় উপদ্বীপৰ দক্ষিণত অৱস্থিত। এই ৰাজ্যৰ সীমাত পণ্ডিচেৰী, কেৰালা, কৰ্ণাটক আৰু অন্ধ্ৰপ্ৰদেশ অৱস্থিত। তামিলনাড়ুৰ ভৌগোলিক উত্তৰ দিশত পূৰ্বঘাট, পশ্চিম দিশত নীলগিৰি, আন্নামালাই পৰ্বত আৰু পালাক্কাদ, পূব দিশত বঙ্গোপসাগৰ, দক্ষিণ পূব দিশত মান্নাৰ উপসাগৰ আৰু পক প্ৰণালী আৰু দক্ষিণত ভাৰত মহাসাগৰ অৱস্থিত।

আয়তনৰ দিশৰ পৰা তামিলনাডু ভাৰতৰ একাদশ (এই ৰাজ্যেৰ আয়তন গ্ৰীছৰ সমান) আৰু জনসংখ্যাৰ ফালৰ পৰা সপ্তম বৃহত্তম ৰাজ্য। অন্যদিশে এই ৰাজ্য ভাৰতৰ জিডিপিৰ পঞ্চম বৃহত্তম অৱদানকাৰী আৰু ভাৰতৰ সবাতোকৈ অধিক পৰিমাণ নগৰায়িত ৰাজ্য। ভাৰতৰ সৰ্বাধিক সংখ্যক বাণিজ্যিক সংস্থা (১০.৫৬%) এই ৰাজ্যত অৱস্থিত।

প্ৰায় ৫০০খ্ৰীষ্টপূৰ্বৰ পৰা তামিলনাড়ু ভূখণ্ড তামিল জাতিৰ আৱাসস্থল। প্ৰায় ১৫০০-২০০০ বছৰ ধৰি এই অঞ্চলৰ প্ৰচলিত ভাষা তামিল বিভিন্ন লেখা আৰু সাহিত্যত ব্যৱহৃত হৈ আহিছে। তামিলনাড়ু প্ৰাকৃতিক সম্পদ, দ্ৰাবিড় স্থাপত্যৰ বিশালাকাৰ হিন্দু মন্দিৰ, শৈলচহৰ, সমুদ্ৰ তীৰ, বিভিন্ন ধৰ্মৰ তীৰ্থস্থানৰে পৰিপূৰ্ণ ৰাজ্য। এই ৰাজ্যত ৪টা ইউনেস্কো বিশ্ব ঐতিহ্যবাহী স্থান আছে।

## তথ্য সংগ্ৰহ

## বাহ্যিক সংযোগ

*
* Tamil Nadu বিষয়ে Curlie (DMOZ)-ত থকা তথ্য
* Tamil Nadu | A compendium of Tamil culture, heritage and tradition tamilnadu.com
* TN Government Guideline value Archived 2013-10-31 at the Wayback Machine
* Tamil Nadu Government Website
* Department of Tourism, Government of Tamil Nadu
# ক্ৰিকেট

ক্ৰিকেট|  এজন 'বাউলাৰ'-এ বেট্‌ছমেন-লৈ বল নিক্ষেপ কৰিছে। মাজৰ দীঘলীয়া আয়তাকাৰ ক্ষেত্ৰখন পিট্‌চ। পিটচ-ৰ দুমূৰে থকা কাঠৰ খুঁটি তিনিডালক 'উইকেট' বোলা হয়। উইকেইটৰপৰা পিট্‌চৰ ভিতৰৰ ফালে থকা বগা ৰেখা-কেইডাল 'ক্ৰীজ'। |
| সৰ্বোচ্চ পৰিচালনা সংস্থা | আন্তৰ্জাতিক ক্ৰিকেট পৰিষদ (ICC) International Cricket Council |
| প্ৰথমবাৰ খেলা হয় | ওঠৰ শতিকা (আধুনিক ক্ৰিকেট) |
| বৈশিষ্ট্য |
| দলৰ সদস্য | প্ৰতি দলতে ১১ জনকৈ খেলুৱৈ খেলুৱৈ আঘাতপ্ৰাপ্ত হ'লে বিকল্প খেলুৱৈয়ে 'ফিল্ডিং' কৰিব পাৰে। |
| মিশ্ৰিত লিঙ্গৰ খেল | একক |
| বৰ্গীকৰণ | দলীয় ক্ৰীড়া, বেট-বলৰ খেল |
| উপকৰণ | ক্ৰিকেট বল, ক্ৰিকেট বেট, উইকেট: ষ্টাম্প, বেইল |
| খেলৰ স্থান | ক্ৰিকেট খেলপথাৰ |
| অলিম্পিক | ১৯০০ চনৰ গ্ৰীষ্মকালীন অলিম্পিক-ত এবাৰেই খেলা হৈছিল |

**ক্ৰিকেট** এবিধ 'বেট আৰু বলৰ খেল'। দুটা দলৰ ১১ জনকৈ সদস্যৰে এই খেল ক্ৰিকেট খেলপথাৰত খেলা হয়। খেলপথাৰৰ সোঁমাজত ২২ গজ দৈৰ্ঘ্যৰ এক আয়তাকাৰ ক্ষেত্ৰ থাকে, যাক পিট্‌চ বোলা হয়। এটা দলৰ দুজনকৈ খেলুৱৈয়ে এটা সময়ত বেট ধৰে আৰু যিমান বেছিকৈ পাৰে ৰাণ সংগ্ৰহ কৰিবলৈ যত্ন কৰে, য'ত আনটো দলে বেট ধৰা কেইজনলৈ বল নিক্ষেপ কৰি 'আউট' কৰিবলৈ চেষ্টা কৰে, লগতে খেলপথাৰত আনটো দলৰ আটাইকেইজন সদস্যই ৰাণ সংগ্ৰহত বাধা দিবলৈ চেষ্টা কৰে। একোজন বেট ধৰোঁতাক আউট কৰিব পাৰিলে আন এজন খেলপথাৰলৈ আহে, এনেকৈ সেই দলৰ ১১ গৰাকী খেলুৱৈয়ে বেট ধৰিবলৈ সুযোগ পায়। বেট ধৰোঁতাজনে নিক্ষেপ কৰা বলটো বেটেৰে দূৰলৈ মাৰি পঠিয়াই পিট্‌চ আনটো মূৰলৈ দৌৰ মাৰি 'ৰাণ' ল'ব পাৰে। বলটো খেল পথাৰৰ এক নিৰ্দিষ্ট দূৰত্ব অতিক্ৰম কৰাব পাৰিলে 'চাৰি' বা 'ছয়' সংখ্যক ৰাণো বেট ধৰোঁতাই সংগ্ৰহ কৰিব পাৰে। এটা দলে এনেদৰে বেট কৰা সময়খিনিক এটা 'ইনিংছ' বোলা হয়। এটা ইনিংছ সমাপ্ত হোৱাৰ পাছত আনটো দলে নিজা ইনিংছ খেলিবলৈ সুযোগ পায়।

পেছাদাৰী ক্ৰিকেট প্ৰতিযোগিতা তিনিটা বিভাগত খেলোৱা হয়। 'টেষ্ট ক্ৰিকেট'ত দল এটাৰ ইংনিছ আটাইকেইজন বেট ধৰোঁতাক 'আউট' নকৰালৈকে চলি থাকে। অৱশ্যে বেট ধৰা দলটোৱে সকলো খেলুৱৈ আউট হোৱাৰ আগেয়েই 'ইংনিছ সমাপ্ত' বুলি ঘোষণা কৰিব পাৰে। টেষ্ট ক্ৰিকেট পাঁচদিনীয়া বা তিনিদিনীয়া হিচাপে খেলোৱা হয়। এদিনীয়া ক্ৰিকেটত এটা ইংনিছ এক নিৰ্দিষ্ট অ'ভাৰৰ সংখ্যাত সমাপ্ত কৰা হয়। বা, নিৰ্দিষ্ট অ'ভাৰ শেষ হোৱাৰ আগেয়েই বেট কৰি থকা দলটোৰ আটাইকেইজনক আউট কৰিব লাগে। এদিনীয়া ক্ৰিকেটত বৰ্তমান এটা দলক ৫০ অ'ভাৰকৈ খেলিবলৈ দিয়া হয়। শেহতীয়াকৈ 'টুৱেণ্টী২০' খেল আন্তৰ্জাতিক ভাৱে খেলোৱা হৈছে। এনে খেলত এটা দল ২০ অ'ভাৰৰ ইংনিছ এটা খেলিব লাগে। আটাইকেইটা ভাগতে বৰ্তমাৰ নিয়ম অনুসৰি এটা অ'ভাৰত ৬-টাকৈ শুদ্ধ বল নিক্ষেপন কৰিবলৈ দিয়া হয়। ক্ৰিকেটৰ আইন-কানুনবোৰ ক্ৰিকেটৰ আন্তৰ্জাতিক সংস্থা আন্তৰ্জাতিক ক্ৰিকেট পৰিষদ '(International Cricket Council, ICC)' আৰু মেৰীলিব'ন ক্ৰিকেট ক্লাৱৰ (MCC)-ৰ দ্বাৰা নিয়ন্ত্ৰিত হয়।

ক্ৰিকেটৰ জন্ম হৈছিল দক্ষিণ ইংলেণ্ডত ষোড়শ শতিকাত। ওঠৰ শতিকাৰ শেষলৈ ক্ৰিকেট ইংলেণ্ডৰ ৰাষ্ট্ৰীয় ক্ৰীড়া হৈ পৰে। ব্ৰিটিছ সাম্ৰাজ্যৰ প্ৰসাৰে উনৈছ শতিকাত ক্ৰিকেট খেলক বিভিন্ন দেশলৈ বিয়পাই দিয়ে। প্ৰথম আন্তৰ্জাতিক ক্ৰিকেট খেলা হৈছিল উনৈছ শতিকাৰ মধ্যভাগত। ক্ৰিকেটৰ নিয়ন্ত্ৰণকাৰী সংস্থা ICC-ৰ ১০-খন পূৰ্ণ সদস্যভুক্ত দেশ আছে। ক্ৰিকেট খেল অষ্ট্ৰেলিয়া, ইংলেণ্ড, ভাৰতীয় উপমহাদেশৰ দেশসমূহ, ৱেষ্ট ইণ্ডিজ আৰু দক্ষিণ আফ্ৰিকাত বিশেষ ভাৱে জনপ্ৰিয় হয়।

ক্ৰিকেট মূলতঃ বহিঃক্ৰীড়া (outdoor game), যদিও আজিকালি অন্তঃক্ৰীড়া (indoor game) হিচাপেও খেলিব পাৰি।

## তথ্য সংগ্ৰহ
# হাইদৰাবাদ

| হাইদৰাবাদ
హైదరాబాదు حیدرآباد |
| --- |
| মহানগৰ |
| **ঘড়ীৰ কাটাৰ দিশত বাওঁফালৰ পৰা**: ৰমজানৰ নিশা বজাৰৰ সময়ত চাৰমিনাৰ, কুতুব শাহৰ সমাধি, বুদ্ধ মূৰ্তি হুছেইন সাগৰত, ফলকনামা পেলেচ, গাচিবৌলি আৰু বিড়লা মন্দিৰত আকাশৰ ৰেখা |
| উপনাম: চিটি অব পাৰ্লছ |
| ভাৰতবৰ্ষৰ তেলঙ্গানা ৰাজ্যত হাইদৰাবাদ চহৰৰ অৱস্থান |
| দেশ |  ভাৰত |
| ৰাজ্য | তেলঙ্গানা |
| অঞ্চল | দক্ষিণ ভাৰত, ডেক্কান |
| জিলা | হাইদৰাবাদ, ৰাংগা ৰেড্ডী আৰু মেদক |
| স্থাপিত | ১৫৯১ |
| প্ৰতিস্থাপক | মহম্মদ কুলি কুতুব শ্বাহ |
| চৰকাৰ |
|  • ধৰণ | Mayor–Council |
|  • পৰিচালনা | Greater Hyderabad Municipal Corporation Hyderabad Metropolitan Development Authority |
|  • সাংসদ | Bandaru Dattatreya, Asaduddin Owaisi, Malla Reddy, and Konda Vishweshwar Reddy |
| কালি |
|  • মহানগৰ | ৬৫০ বৰ্গকিমি (২৫০ বৰ্গমাইল) |
|  • মেট্ৰ’ | ৭,১০০ বৰ্গকিমি (২,৭০০ বৰ্গমাইল) |
| উচ্চতা | ৫০৫ মিটাৰ (১,৬৫৭ ফুট) |
| জনসংখ্যা (2011) |
|  • মহানগৰ | ৬৮,০৯,৯৭০ |
|  • স্থান | ৬ষ্ঠ |
|  • ঘনত্ব | ১০,৪৭৭/বৰ্গকিমি (২৭,১৪০/বৰ্গমাইল) |
|  • মেট্ৰ’ | 77,49,334 |
|  • মেট্ৰ' ৰেংক | ৬ষ্ঠ |
|  |

**হাইদৰাবাদ** (তেলেগু: హైదరాబాదు, উৰ্দু: حیدرآباد‎;) ভাৰতৰ তেলঙ্গানা ৰাজ্যৰ ৰাজধানী। এই চহৰক "চিটি অব পাৰ্লছ" বুলি জনা যায়। হাইদৰাবাদৰ আয়তন ৬৫০ বৰ্গকিঃমিঃ আৰু জনসংখ্যা ৬৮ লাখ।

## অৰ্থনীতি

হাইদৰাবাদ ভাৰতৰ অন্যতম তথ্য প্ৰযুক্তিৰ কেন্দ্ৰ। ইয়াত বহুতো বহুজাতিক কোম্পানীৰ কাৰ্য্যালয় অৱস্থিত।

## পৰিবহণ

### স্থলপথ

হাইদৰাবাদ ভাৰতৰ বাকী চহৰসমূহৰ লগত ৰাষ্ট্ৰীয় ঘাইপথেৰে সংযুক্ত। প্ৰধান ঘাইপথ সমূহ হৈছে ৭ নং ৰাষ্ট্ৰীয় ঘাইপথ, ৯ নং ৰাষ্ট্ৰীয় ঘাইপথ আৰু ২০২ নং ৰাষ্ট্ৰীয় ঘাইপথ। হাইদৰাবাদৰ প্ৰধান বাছ আস্থান হৈছে মহাত্মা গান্ধী বাছ আস্থান। চহৰখনত ৰাজ্যিক পৰিবহণ নিগমৰ ৪০০০ খনতকৈও অধিক বাছ চলাচল কৰে।

### ৰেলপথ

চহৰখনৰ প্ৰধান ৰেল যাতায়ত ব্যৱস্থাৰ ভিতৰত মাল্টিমডেল ট্ৰান্সপ'ৰ্ট চিষ্টেম (এম এম টি এছ) উল্লেখযোগ্য। ভাৰতীয় ৰেলৰ দক্ষিণ মধ্য ৰে'লৱে মণ্ডলৰ মুখ্য কাৰ্যালয় হাইদৰাবাদৰ নিকটৱৰ্ত্তী চেকেন্দ্ৰাবাদত অৱস্থিত। চেকেন্দ্ৰাবাদ ৰে'লৱে ষ্টেচন হাইদৰাবাদৰ প্ৰধান ব্যস্ততম আৰু বৃহত্তম ৰে'লৱে ষ্টেচন। ইয়াৰোপৰি আন দুটা প্ৰধান ৰেল ষ্টেচন হৈছে - হাইদৰাবাদ ডেক্কান ৰে'লৱে ষ্টেচন (নামপল্লী) আৰু কাচিগুড়া ৰে'লৱে ষ্টেচন। ২০১৭ চনৰ নৱেম্বৰত হাইদৰাবাদ মেট্ৰ' ৰে'ল সেৱাৰ শুভাৰম্ভ ঘটে। এই ক্ষিপ্ৰ ৰে'লসেৱাই চহৰ খনৰ যাতায়ত ব্যৱস্থাত এক নতুন মাত্ৰা প্ৰদান কৰে।

### বিমানপথ

হাইদৰাবাদ চহৰৰ পৰা প্ৰায় ২৪ কিঃমিঃ দক্ষিণে অৱস্থিত ছামছাবাদৰ ৰাজীৱ গান্ধী আন্তঃৰাষ্ট্ৰীয় বিমানবন্দৰ হৈছে চহৰখনৰ প্ৰধান বিমানবন্দৰ। এই বিমানবন্দৰৰ পৰা দেশ তথা বিদেশৰ বিভিন্ন স্থানলৈ দৈনিক যথেষ্ট সংখ্যক বিমান চলাচল কৰে। ই দেশৰ অন্যতম ব্যস্ত বিমানবন্দৰ। পূৰ্বতে বেগমপেট বিমানবন্দৰৰ জৰিয়তে হাইদৰাবাদৰ বিমান সেৱা চলিছিল।

## তথ্য সংগ্ৰহ

## বাহ্যিক সংযোগ

* ৱিকিমিডিয়া কমন্সত হাইদৰাবাদ সম্পৰ্কীয় মিডিয়া ফাইল।
* Hyderabad ভ্ৰমণ নিৰ্দেশিকা, ৱিকিভয়াজৰ পৰা
* Official site of the Greater Hyderabad Municipal Corporation Archived 2009-01-01 at the Wayback Machine
# তেলুগু ভাষা

| তেলুগু |
| --- |
| తెలుగు |
| থলুৱা অঞ্চল | ভাৰত |
| অঞ্চল | অন্ধ্ৰ প্ৰদেশ তেলঙ্গানা |
| স্থানীয় ভাষিক | প্ৰায় ৮ কোটি |
| ভাষা পৰিয়াল | দ্ৰাবিড়ীয়* দক্ষিণ-কেন্দ্ৰীয়
	+ **তেলুগু**
 |
| লিখন প্ৰণালী | তেলুগু লিপি |
| আধিকাৰিক স্থিতি |
| আধিকাৰিক ভাষা |  ভাৰত |
| ভাষা সংকেত |
| ISO 639-1 | `te` |
| ISO 639-2 | `tel` |
| ISO 639-3 | `tel` |

তেলুগু শব্দটো তেলুগু লিপিত
**তেলুগু** (তেলুগু ভাষাত: తెలుగు *তেলুগু*, আ-ধ্ব-ব: [ˈt̪elʊgʊ]) হ'ল এটা দক্ষিণ-কেন্দ্ৰীয় দ্ৰাবিড় ভাষা। ই মূলত ভাৰতৰ অন্ধ্ৰ প্ৰদেশ আৰু তেলঙ্গানাত প্ৰচলিত আৰু ৰাজ্য দুখনৰ চৰকাৰী ভাষা। ভাৰতত হিন্দী আৰু বঙালীৰ পিছত আটাইতকৈ বেছি প্ৰচলিত ভাষা।

## বৰ্ণমালা

প্ৰধান প্ৰবন্ধ: তেলুগু লিপি
বৰ্ণমালা
ব্যঞ্জনবৰ্ণ
## তেলুগু সংখ্যা

| ০ | ১ | ২ | ৩ | ৪ | ৫ | ৬ | ৭ | ৮ | ৯ |
| --- | --- | --- | --- | --- | --- | --- | --- | --- | --- |
| ౦ | ౧ | ౨ | ౩ | ౪ | ౫ | ౬ | ౭ | ౮ | ౯ |

| 0⁄4 | 1⁄4 | 2⁄4 | 3⁄4 | 0⁄16 | 1⁄16 | 2⁄16 | 3⁄16 |
| --- | --- | --- | --- | --- | --- | --- | --- |
| ౸ | ౹ | ౺ | ౻ | ౦ | ౼ | ౽ | ౾ |

## তথ্যসূত্ৰ

## বাহ্যিক সংযোগ

* Telugu language at *Encyclopædia Britannica*
* Dictionary of mixed Telugu By Charles Philip Brown
* Origins of Telugu Script
# চেন্নাই

| চেন্নাই
சென்னைমাদ্ৰাছ |
| --- |
| মেট্ৰপলিচ |
| উপনাম: ডেট্ৰৈট অৱ ইণ্ডিয়া (Detroit of India) |
| দেশ | ভাৰত |
| ৰাজ্য | তামিল নাডু |
| জিলা | চেন্নাই, কাঞ্চিপুৰম আৰু তিৰুভেল্লুৰ |
| পূৰ্বৰ নাম | মাদ্ৰাছ |
| চৰকাৰ |
|  • ধৰণ | মেয়ৰ–কাউন্সিল |
|  • পৰিচালনা | চেন্নাই কৰ্পৰেশ্যন |
|  • মেয়ৰ | চৈদয় দুৰাইস্বামী |
|  • ডেপুটি মেয়ৰ | পি বেঞ্জামিন |
|  • কৰ্পোৰেশ্যন কমিশ্যনাৰ | ডি কৰ্থেকেয়ন |
|  • পুলিছ কমিছনাৰ | S George |
| কালি |
|  • মেট্ৰপলিচ | ৪২৬.৫ বৰ্গকিমি (১৬৪.৫ বৰ্গমাইল) |
|  • মেট্ৰ’ | ১,১৮৯ বৰ্গকিমি (৪৬৪.৪৫ বৰ্গমাইল) |
| উচ্চতা | ৬ মিটাৰ (২০ ফুট) |
| জনসংখ্যা (2011) |
|  • মেট্ৰপলিচ | ৫০,০৮,৭৬৩ |
|  • স্থান | ৩য় |
|  • ঘনত্ব | ১২,০০০/বৰ্গকিমি (৩০,০০০/বৰ্গমাইল) |
|  • মেট্ৰ’ | 86,96,010 |
|  • মেট্ৰ ৰেংক | ৩য় |
|  |

**চেন্নাই** (তামিল: சென்னை) বা পূৰ্বৰ **মাদ্ৰাজ** (তামিল: மதறாஸ் *মাড্ৰাছ‍*) দক্ষিণ ভাৰতৰ তামিল নাডু ৰাজ্যৰ ৰাজধানী তথা ভাৰতৰ চতুৰ্থতম বৃহত্তম মেট্ৰ'পলিটান চহৰ। এইখন বঙ্গোপসাগৰৰ কৰমণ্ডল উপকূলত অৱস্থিত। ৩৬৮ বছৰ পুৰনি এই চহৰৰ জনসংখ্যা আনুমানিক ৬.৯১ মিলিয়ন (২০০৬); জনসংখ্যাৰ দিশৰ পৰা এইখন পৃথিৱীৰ ৩৬তম বৃহত্তম মেট্ৰোপলিটান চহৰ।

চেন্নাই এখন শিল্প আৰু বাণিজ্যৰ এটা ডাঙৰ কেন্দ্ৰ আৰু সাংস্কৃতিক ঐতিহ্য আৰু মন্দিৰ স্থাপত্যৰ বাবে বিখ্যাত। চেন্নাই ভাৰতৰ মটৰগাড়ী উদ্যোগৰ ৰাজধানী। ইয়াত ভাৰতৰ মটৰ গাড়ী উদ্যোগৰ প্ৰায় ৪০% কোম্পানী আছে। ভাৰতত উৎপাদিত গাড়ীৰ এটা প্ৰধান অংশ ইয়াত তৈয়াৰ কৰা হয়। চেন্নাইক দক্ষিণ এছিয়াৰ "ডেট্ৰয়েট" হিচাপেও উল্লেখ কৰা হয়।

## নাম

চেন্নাইৰ পুৰনা নাম *মাদ্ৰাজ* আছিল য’ৰ উৎপত্তি *মাদ্ৰাজপত্তনম* শব্দৰ পৰা হৈছিল। ১৬৩৯ চনত ব্ৰিটিশ ইষ্ট ইণ্ডিয়া কোম্পানীয়ে এটা স্থায়ী উপনিবেশ স্থাপনৰ বাবে মাদ্ৰাজপত্তনমক নিৰ্বাচন কৰে। *চেন্নাপত্তনম* নামে এখন গাওঁ দক্ষিণত অৱস্থিত আছিল। পৰৱৰ্তীসময়ত এই দুই চহৰ একত্ৰিত কৰা হয় আৰু ব্ৰিটিছসকলৰ পছন্দ অনুসৰি *মাদ্ৰাজ* নামে পৰিচিত হয়। তথাপিও স্থানীয় কিছুলোকে চহৰখনক *চেন্নাপত্তনম* বা *চেন্নাপুৰি* হিচাপে উল্লেখ কৰিছিল।

১৯৯৬ চনৰ আগষ্ট মাহত এই চহৰৰ নাম মাদ্ৰাজৰ পৰা পৰিবৰ্তন কৰি *চেন্নাই* কৰা হয়,।

## তথ্য সংগ্ৰহ

## বাহ্যিক সংযোগ

* Official government website of Chennai District Archived 2011-04-29 at the Wayback Machine
* Official website of the Corporation of Chennai Archived 2012-12-02 at the Wayback Machine
# বলিউড

জনপ্ৰিয়ভাৱে **বলিউড** (ইংৰাজী: Bollywood) আৰু পূৰ্বতে *বম্বে চিনেমা* বুলি জনাজাত হিন্দী চিনেমা প্ৰধানকৈ মুম্বাইত নিৰ্মাণ কৰা হয়। জনপ্ৰিয় শব্দ বলিউড হৈছে "বম্বে" (মুম্বাইৰ পূৰ্বৰ নাম) আৰু "হলিউড"ৰ এটা সংযুক্ত শব্দ। হিন্দী ভাষাত চলচ্চিত্ৰ নিৰ্মাণ কৰা এই উদ্যোগটো বৃহত্তৰ ভাৰতীয় চিনেমা উদ্যোগৰ এটা অংশ, য'ত দক্ষিণ ভাৰতীয় চিনেমা আৰু অন্যান্য সৰু সৰু চলচ্চিত্ৰ উদ্যোগসমূহো অন্তৰ্ভুক্ত কৰা হৈছে। সামগ্ৰিকভাৱে ভাৰতীয় চিনেমাক বুজাবলৈ প্ৰায়ে ভুলকৈ ব্যৱহাৰ কৰা ‘বলিউড’ শব্দটোৱে কেৱল হিন্দী ভাষাৰ চিনেমাকহে বুজায়৷ ভাৰতীয় চিনেমা হৈছে দেশৰ সকলো চলচ্চিত্ৰ উদ্যোগকে সামৰি লোৱা এটা ছাতিসদৃশ শব্দ, য'ত প্ৰত্যেক উদ্যোগেই বিভিন্ন ভাষা আৰু শৈলীৰ ছবি আগবঢ়ায়।

২০১৭ চনত ভাৰতীয় চিনেমাই ১৯৮৬ খন বৈশিষ্ট্যপূৰ্ণ ছবি নিৰ্মাণ কৰে, ইয়াৰে সৰ্বাধিক ৩৬৪ খন হিন্দী ভাষাৰ। ২০২২ চনত হিন্দী চিনেমাই বক্স অফিচৰ ৰাজহৰ ৩৩% প্ৰতিনিধিত্ব কৰে, তাৰ পিছত তেলেগু আৰু তামিলে ক্ৰমে ২০% আৰু ১৬% লাভ কৰে। মুম্বাই বিশ্বৰ অন্যতম বৃহৎ চলচ্চিত্ৰ নিৰ্মাণ কেন্দ্ৰ। ২০১৯ চনত ভাৰতত হিন্দী ছবিৰ আনুমানিক ৩৪.১ কোটি টিকট বিক্ৰী হৈছিল। পূৰ্বৰ হিন্দী ছবিসমূহত স্থানীয়ভাষা হিন্দুস্তানী ব্যৱহাৰ কৰাৰ প্ৰৱণতা আছিল, যিটো হিন্দী বা উৰ্দু ভাষা কোৱা লোকসকলে পাৰস্পৰিকভাৱে বুজিব পৰা যায়, আনহাতে আধুনিক হিন্দী প্ৰডাকচনত ক্ৰমান্বয়ে হিংলিছৰ উপাদানসমূহ অন্তৰ্ভুক্ত কৰা হয়।

১৯৭০ চনৰ পৰা হিন্দী চিনেমাৰ আটাইতকৈ জনপ্ৰিয় বাণিজ্যিক ধাৰাটো হৈছে মছলা ছবি, য'ত একচন, কমেডী, ৰোমাঞ্চ, নাটক আৰু মেলোড্ৰামাকে ধৰি বিভিন্ন ধাৰাসমূহৰ লগতে সংগীতৰ সংখ্যাও মুক্তভাৱে মিশ্ৰিত কৰা হৈছে। মছলাধৰ্মী ছবিসমূহ সাধাৰণতে সংগীত চলচ্চিত্ৰ ধাৰাটোৰ অন্তৰ্গত, যাৰ ১৯৬০ চনৰ পৰা ভাৰতীয় চিনেমাই সৰ্বাধিক প্ৰযোজক হিচাপে পৰিগণিত হৈছে যেতিয়া ই পশ্চিমীয়া দেশত সংগীত ছবিৰ অৱনতি ঘটাৰ পিছত আমেৰিকাৰ চলচ্চিত্ৰ উদ্যোগৰ মুঠ সংগীত উৎপাদন অতিক্ৰম কৰিছিল। হলিউডৰ প্ৰথমখন শব্দ চলচ্চিত্ৰ *দ্য জাজ চিংগাৰ (১৯২৭)*ৰ চাৰি বছৰৰ পিছত হিন্দুস্তানী ভাষাত নিৰ্মাণ কৰা হৈছিল প্ৰথম ভাৰতীয় টকী আলম আৰা৷

বাণিজ্যিক মছলা ছবিৰ সমান্তৰালভাৱে সমান্তৰাল চিনেমা নামেৰে পৰিচিত কলা ছবিৰ এক সুকীয়া ধাৰাও আছে, য’ত বাস্তৱিক বিষয়বস্তু উপস্থাপন কৰা হৈছে আৰু সংগীতৰ সংখ্যা পৰিহাৰ কৰা হৈছে। শেহতীয়া বছৰবোৰত বাণিজ্যিক মছলা আৰু সমান্তৰাল চিনেমাৰ মাজৰ পাৰ্থক্য ক্ৰমান্বয়ে ম্লান হৈ আহিছে, ক্ৰমান্বয়ে মূলসুঁতিৰ ছবিয়ে সেই নিয়মসমূহ গ্ৰহণ কৰিছে যিবোৰ এসময়ত সমান্তৰাল চিনেমাৰ সৈতে কঠোৰভাৱে জড়িত আছিল।

## তথ্যসূত্ৰ